ועדת הכלכלה, כנסת 19, פרוטוקול מספר 3, 2013-04-29 10:30

אבישי ברוורמן: שלום לכולם, אני מבקש לפתוח את הדיון.

אבישי ברוורמן: אני רוצה להתחיל בשתי ברכות.

אבישי ברוורמן: אחת, לחברת הכנסת ציפי חוטובלי שהתמנתה לסגנית שר התחבורה לענייני בטיחות בדרכים, בהצלחה.

אבישי ברוורמן: נושא מאד חשוב.

אבישי ברוורמן: דבר שני, אני מקדם בברכה את בני שכבת הגיל 12-13 ממושב חירות, יחד עם ההורים שלהם.

אבישי ברוורמן: כששוחחתי אתם בחוץ בנושא של החשיבות של נהיגה של צעירים, וכמו שגם אמרתי להם, הבן הצעיר שלי, בגיל 17 וחצי, שיקבל עוד מעט רישיון נהיגה, אנחנו נחמיר אתו גם כן, כמו שנחמיר אתכם.

אבישי ברוורמן: אז אתם תהיו פה כ- 10-5 דקות, כמה שתרצו, אבל כמובן, הדיון הזה הוא למענכם, ולמעננו, כחברה.

אבישי ברוורמן: לא ראיתי כי מסתירים – יש לנו עוד אורחים כאן, מנהלי מחלקות מעירית ירושלים, שהדור הצעיר מסתיר אותם, אבל גם כשהם יושבים, כבודם במקומם מונח.

אבישי ברוורמן: אנחנו נפתח את הדיון.

אבישי ברוורמן: הדיון היום הוא תקנות התעבורה בדבר רישיון נהיגה מדורג לנהג חדש צעיר.

אבישי ברוורמן: המטרה היא החמרה.

אבישי ברוורמן: אני אבקש ממנכ"ל משרד התחבורה, התשתיות הלאומיות והבטיחות בדרכים, עוזי יצחקי, לפתוח.

עוזי יצחקי: אם כבר התחלנו עם ברכות, אז גם ברכות ליושב ראש ועדת הכלכלה.

עוזי יצחקי: בהצלחה.

עוזי יצחקי: הועדה היא חשובה מאד ואנחנו נהיה פה אורחי קבע במטרה לאשר תקנות וחוקים ויוזמות.

עוזי יצחקי: וגם לחברי הכנסת החדשים – הצלחה בישיבות הוועדה.

עוזי יצחקי: אנחנו מביאים היום לאישור ועדת הכלכלה של הכנסת אישור תקנות תעבורה בנושא רישיון נהיגה מדורג.

עוזי יצחקי: למעשה, התקנות הללו הן כתוצאה מתיקון פקודת התעבורה שעברה שלוש קריאות בכנסת ה- 18.

עוזי יצחקי: יישום החוק התעכב מפאת פיזור הכנסת והקדמת הבחירות, ואנחנו על פי הקבוע בחוק אמורים להתחיל ב- 1 ביולי, 2013.

עוזי יצחקי: תכליתם של החוק והתקנות – חובת ליווי נהג חדש, צעיר, על ידי נהג מנוסה, תקופת ליווי לצורך צבירת ניסיון במשך חצי שנה, והצהרה של הנהג והמלווה בדבר ביצוע הליווי.

עוזי יצחקי: בדיונים שהתקיימו פה, בחדר הזה בוועדת הכלכלה לקראת הכנסת החוק לקריאה שניה ושלישית העלינו והצגנו את כל היתרונות הרבים בתחום הזה, במהלך הזה.

עוזי יצחקי: אני רוצה להדגיש שלא מדובר בהחמרה, אלא ברצון להביא לנהגים טובים יותר, מנוסים יותר, ובעלי יכולת התנהגות והתמודדות עם מצבים בכביש, דבר שלא קיים היום, כי כיום זה שלושה חודשים, אין חובה – אנחנו שומעים על הרבה נהגים ועל הרבה הורים שמעדיפים לא להיכנס לעימותים מיותרים.

עוזי יצחקי: גם ככה מדובר בגיל קצת מורכב, אני בכוונה זהיר בעניין הזה, גם לי יש כמה כאלה בגיל הזה – מעדיפים לא להיכנס לאותם עימותים ולא לבצע את הליווי עצמו.

עוזי יצחקי: פה אנחנו גם מאריכים את התקופה, גם נותנים יותר אפשרות לליווי ומחייבים - יש פה חובת ליווי, כפי שציינתי.

עוזי יצחקי: אותו נהג חדש, צעיר, והמלווה, הנהג המנוסה - יחתמו על הצהרה.

עוזי יצחקי: אני משוכנע שיישום המהלך יעניק לנהגים הצעירים ניסיון בנהיגה, אמרתי - בפרק של חצי שנה.

עוזי יצחקי: אנחנו גם מכניסים ליווי בשעות החשיכה, שעות הלילה, וזה בהחלט דבר משמעותי.

עוזי יצחקי: כפי שהתחייבנו כאן בפני ועדת הכלכלה אנחנו נעמיד את כל המידע לציבור, נעמיד את כל האפשרויות לדעת מה נדרש, איך מבצעים את זה, מה החובות, מה הזכויות.

עוזי יצחקי: לא יהיה שום דבר נעלם.

אבישי ברוורמן: זאת אומרת- האם המשרד או הרשות לבטיחות בדרכים יפיצו חוברת של "עשה ואל תעשה"?

עוזי יצחקי: כן.

עוזי יצחקי: קודם כל, כבר בהיתר, לא ניתן רישיון, ניתן היתר.

עוזי יצחקי: יש פה היתר שתוכלו לראות אותו.

עוזי יצחקי: הוא יינתן לחצי שנה.

עוזי יצחקי: כבר בהיתר יש פה מדריך מפורט, מתומצת אבל מפורט בכפוף לפקודת התעבורה והתקנות – ממש שאומר מי רשאי להיות מלווה, חובת הליווי, ההצהרה, הזכאות, וכל הנקודות הללו, בכדי לא לטרטר את אותם נהגים צעירים, חדשים, מאחור יש כבר את טופס ההצהרה שאושר על ידי כלל הגורמים במשרד התחבורה ומשרד המשפטים - - -

אבישי ברוורמן: אתם רואים את הסיסמה?

אבישי ברוורמן: צוברים ניסיון – מקבלים רישיון.

עוזי יצחקי: נכון.

עוזי יצחקי: מנהל הרשות הלאומית שנמצא פה מיד ידבר.

עוזי יצחקי: אנחנו, יחד עם הרשות הלאומית, נעמיד את כל המידע.

עוזי יצחקי: אפשר לראות שכבר מאחורי ההיתר ניתן יהיה להוריד לפלאפונים את כל המידע, הסרטונים, שצריכים לדעת ולקבל את הנתונים לגבי תקופת הניסיון, תקופת הליווי.

עוזי יצחקי: אנחנו עתידים לצאת בקמפיין בטלוויזיה לטובת ההורים והתלמידים, תלמידי הנהיגה, כמובן, והנהגים הצעירים.

עוזי יצחקי: הקמפיין הזה, לאחר עבודה מאד מפורטת וקבוצות מיקוד שבוצעו, גם באתרי משרד התחבורה, אתר הרשות הלאומית לבטיחות בדרכים, האתרים של העמותות שעובדים אתנו – נמצאים כאן נציגי עמותת "אור ירוק" שעובדים אתנו בשיתוף פעולה, והמטרה היא באמת להעניק את כל המענה לאותם נהגים צעירים ולהורים.

עוזי יצחקי: אנחנו גם נערכנו מבחינת המחשוב, מבחינת הדרכות עובדי אגף הרישוי ומשרדי הרישוי במשרד התחבורה, הדרכנו כבר את מורי הנהיגה בהשתלמויות השנתיות, אנחנו נדריך את שוטרי הסיור של משטרת ישראל להיות ערוכים ולדעת, כאשר הם רואים את הדבר הזה מה הם באמת צריכים לבדוק ולוודא – מי נמצא ברכב, ואני חושב שבהחלט הדברים האלה נותנים מענה גם לחוק עצמו, גם לדברים שעלו פה מטעם חברי הכנסת בדיונים בוועדת הכלכלה, ואני חושב שאנחנו ערוכים מכל ההיבטים.

אבישי ברוורמן: אני אבקש עכשיו מסגנית השר לומר מספר מילים, ולאחר מכן, אחרי שסגנית השר תדבר – במידה ויש לאנשים הערות קונספטואליות, כלליות, לגבי דברים ספציפיים, אנחנו נעבור, נקרא סעיף סעיף כדי לאשר או לתקן.

אבישי ברוורמן: אבל אם מלכתחילה יש לאנשים הערות כלכליות – תירשמו לדיבור.

אבישי ברוורמן: בוקר טוב לכל החברים.

אבישי ברוורמן: אני רוצה לשתף אתכם בניסיון האישי שלי.

אבישי ברוורמן: אני למדתי נהיגה בארצות הברית במסגרת שנת השליחות שלי, וכשהייתי שם מאד הפתיע אותי הקונספט הזה של ליווי לנהגים צעירים.

אבישי ברוורמן: בעצם, כל לימודי הנהיגה בארצות הברית נעשים על ידי איזה גורם מהמשפחה שמלמד אותך ומכשיר אותך לנהיגה.

אבישי ברוורמן: אחד הדברים המעניינים שאתה מגלה תוך כדי התהליך שבאמת, המלווים הם מתחלפים.

אבישי ברוורמן: אתה לא חייב להיות צמוד למלווה ספציפי.

אבישי ברוורמן: אתה בעצם מגלה שאתה נחשף לתנאי כביש באופן הרבה יותר רחב, מאשר כשאתה לומד נהיגה.

אבישי ברוורמן: יש תלמידי נהיגה שמקפידים על שעה קבועה בלימודי הנהיגה, הם לא חווים נהיגת לילה, הם לא חווים - - אני זוכרת שכאשר לי היה ריענון נהיגה כאן, בארץ, אז אתה עושה רק שיעור אחד בנהיגה בדרך בין עירונית.

אבישי ברוורמן: הדברים האלה באופן טבעי מכשירים את הנהגים שלנו באופן מצומצם ביותר, כאשר הכביש דורש התמודדות הרבה יותר רחבה.

אבישי ברוורמן: היתרון, בעצם, של תקופת הליווי הזאת, היא קודם כל להימנע מהמציאות שהיתה רווחת שתלמידים החליטו, אנשים שיש להם רישיון ביד – להחליט ששלושת החודשים הראשונים הם לא חונכים את הרישיון שלהם כי עדיף להם לא לנהוג בכלל מאשר שאבא או אמא ישבו אתם, זה מאד מביך.

אבישי ברוורמן: הם מעדיפים לדלג על התקופה הזו ולרדת לכביש בלי שום ניסיון ושום ליווי מקצועי.

אבישי ברוורמן: בעצם ההחלטה שמדובר בחצי שנה, שמדובר בתקופה ראשונה שבה אתה מקבל ליווי מלא – זה לא חייב להיות הורה, לא חייב להיות בן משפחה, זה יכול להיות חבר.

אבישי ברוורמן: בסך הכל גיל 24 זה גיל צעיר, אתה יכול לעזור לחברים של האחים שלך, הנכונות שלנו לבוא לקראת החברה' הצעירים שרוצים לצאת אל הכביש ולא רוצים להרגיש מבוכה בזה שההורה שלהם יושב אתם ברכב - אנחנו כן מסתכלים על הצד של הנהגים הצעירים, אבל הדבר שהכי חשוב לנו בסופו של יום הוא להכשיר נהגים טובים, ונהגים טובים זה נהגים עם ניסיון.

אבישי ברוורמן: נהגים טובים הם נהגים שישב לידם לא רק מורה נהיגה שאמר לו – ימינה, שמאלה, תעצור, אלא גם אדם שנתן לו קצת הערות מניסיון החיים.

אבישי ברוורמן: לכם, הנהגים הצעירים, ואני לא רואה שיש פה נהגים צעירים או נציגים של מועצת תלמידים - - -

לאה ורון: יש פה.

לאה ורון: יש פה.

לאה ורון: אני רק יכולה להגיד לכם שבסופו של יום אתם תקבלו את הרישיון שלכם לא חודש אחד יותר מאוחר מאשר היה נהוג קודם, ואתם תקבלו אותו כרישיון הרבה יותר איכותי.

לאה ורון: תהיה לכם הכשרה ויהיה לכם את כל הרקע.

לאה ורון: לכן אני חושבת שמדובר ברפורמה חשובה, שבסופו של דבר תמנע תאונות מנהגים צעירים, ואני מאחלת הרבה הצלחה, גם לך, היושב ראש החדש של הוועדה, לחברי הכנסת ולנהגים הצעירים בתקווה שהם יהיו נהגים זהירים יותר.

איציק שמולי: אני רוצה רק לשאול: ראיתי שהכנסתם בסעיף 10 את נושא השכרות, אז תבורכו על זה.

איציק שמולי: בסעיף הראשון – נהג שיש מאחוריו עבר שלילי, יכול להיות מלווה?

איציק שמולי: מודל יכול להיות מודל חיובי אבל גם שלילי.

אבישי ברוורמן: שאלה טובה, תרשום ונענה עליה.

אבי קרמר: ראשית, אני מברך על התקדמותו האיטית אמנם, אך בכל זאת – התקדמות שהביאה לסופו של החוק הזה, ואני רוצה שננסה קצת להבין ולשנות מינוחים כי גם המנכ"ל וגם כבוד היושב ראש קצת מדברים על החמרה.

אבי קרמר: המושג הוא בכלל לא החמרה.

אבי קרמר: אין פה שום החמרה.

אבי קרמר: אני הייתי חבר בוועדה שישבה על התהליך הזה.

אבי קרמר: הורדנו את גיל התחלת לימוד הנהיגה, גיל הוצאת הרישיון ל – 16 ותשעה חודשים, ובנוסף, העלינו בשלושה חודשים רק את נהיגת הלילה, כאשר היתרון החשוב ביותר שעומד בחוק הזה זה שמניסיון וממה שהוכח לנו עם "אור ירוק" ועם הרשות הלאומית בוועדה, שנסיעת הסולו הראשונה של נהג צעיר, אחרי שעבר את הליווי, בהנחה שהוא עשה את הליווי בשלושה החודשים הראשונים ולא זייף, היא יציאה מהר וביום שישי הראשון בלילה עם חברים, עם אפס ניסיון, לבד.

אבי קרמר: מה שהחוק הזה בא לעשות הוא למעשה נותן להם שלושה חודשים לנהוג ביום לבד, וגם תיאורטית, אם אדם לא ייסע בשלושת החודשים ומישהו יזייף את החתימה של אבא שלו שהוא חתם, ואחר כך בשלושה חודשים ביום הוא ייסע לבד – הוא לא ייסע תחת השפעת אלכוהול כי הוא לא נוסע לבלות, והוא ייסע יותר המקומות שהוא מכיר, והלחץ החברתי יקטן, וזה אחד הסימנים הכי גדולים.

אבי קרמר: יחד עם זה – אין פה שום החמרה כי אם תלמיד היום הוציא רישיון - - -

אבישי ברוורמן: בסדר, קיבלנו.

אבישי ברוורמן: תחליף לי את המילה "החמרה".

אבישי ברוורמן: במה היית ממליץ שנשתמש?

אבי קרמר: הסדרה.

אבי קרמר: אני חושב שזה הרבה יותר לעשות סדר נכון בהכשרת הנהג, כי אין פה שום החמרה, יש פה שישה חודשים שהוא יכול - - -

אבישי ברוורמן: קיבלנו את המינוח שלך, של הסדרה.

אבישי ברוורמן: תודה רבה.

פנינה יקל: אני מייצגת גם את "דרייב מי" וגם את "עיניים בדרכים" ואני כמובן מברכת על החוק.

פנינה יקל: אני רציתי לציין שהקמנו כבר לפני כשנתיים ארגון שמציע שירות של מלווים לנהגים חדשים מתוך ראיית המצוקה של חלק מההורים שלא יכולים ללוות.

פנינה יקל: השירות הזה קיים.

פנינה יקל: אנשים שמשמשים כמלווים הם מורי נהיגה לשעבר, קציני בטיחות בתעבורה, קציני משטרה, גמלאי צה"ל - - -

לאה ורון: מדובר בליווי וולונטרי?

פנינה יקל: לא, אבל הליווי הוא בתשלום.

פנינה יקל: מישהו צריך לכסות את ההוצאות.

פנינה יקל: אבל אני רוצה לציין שמי שפונה אלינו הם לאו דווקא העשירון העליון.

פנינה יקל: פונים אלינו אנשים עובדים, מה שנקרא "המעמד הבינוני", אנשים שאכפת להם ודואגים לילדים שלהם, כך שהשירות קיים.

פנינה יקל: מי שקשה לו – יש פתרון.

אבישי ברוורמן: תבורכו.

אבישי ברוורמן: תודה.

אבישי ברוורמן: אני מבקש ממנכ"ל הרשות לבטיחות בדרכים לשאת את דבריו.

רון מוסקוביץ: שתי התייחסויות קצרות- אחת, החוק עבר ולא צריך לחזור על כל הרציונל.

רון מוסקוביץ: בכל זאת צריך להזכיר פה את הסיבה המרכזית שבשמה חוקק החוק הזה, והיא המעורבות הגבוהה כמעט פי 2 של הצעירים בתאונות דרכים בהשוואה לקבוצות גיל של נהגים ואנשים מבוגרים יותר.

איילת שקד: מה הגילאים?

רון מוסקוביץ: אנחנו מדברים על גילאי 18-17 ויותר מכך, ראינו שבתקופת הליווי הנוכחית, הקיימת, שיעור המעורבות שלהם בתאונות הוא נמוך ביותר.

רון מוסקוביץ: יש כאלה שמסבירים את זה בכך שהם ממעטים לנהוג, והנסועה שלהם יותר נמוכה, ובכל זאת רואים שכעבור התקופה של 3 חודשים הגרף הזה של המעורבות שלהם בתאונות עולה, ולכן האמצעי הזה הוא מבחינתנו מאד אפקטיבי.

רון מוסקוביץ: הארכת התקופה או למעשה הקניית הניסיון לתקופה אחת נוספת, על מנת שהנהג יקבל את אותן מיומנויות, שהוא יוכל להיות נהג הרבה יותר איכותי.

רון מוסקוביץ: הדבר השני זה אותו המענה למישהו שאולי אין לו יכולת למצוא את המלווה, בין אם ההורים בשליחות, אין אחים – כל מיני סיטואציות כאלה ואחרות, ויש ברשותו רכב, והוא זקוק ורוצה את תקופת הליווי.

רון מוסקוביץ: אנחנו התבקשנו כרשות לאומית להכין איזשהו מנגנון על בסיס התנדבותי.

רון מוסקוביץ: אנחנו ערוכים ולמעשה גיבשנו את כל העקרונות על מנת ליצור את אותו מאגר של מתנדבים שיהיו פרוסים, אנחנו מקווים, בכל הארץ ויוכלו - - -

אבישי ברוורמן: השאלה שלי יותר אופרטיבית, מכיוון שעדיף על אלף תקנות שאדם צריך, נוסף לארגון ה "דרייב מי" - אתם ארגון חזק.

אבישי ברוורמן: אם אתם באמת פורסים רשת מתנדבים בכל מקום, אז כל אחד יש לו את הדברים האלה.

אבישי ברוורמן: מתי זה נכון לביצוע?

רון מוסקוביץ: אנחנו מחכים לאישור היום.

רון מוסקוביץ: אנחנו נצא כבר השבוע באותה קריאה למתנדבים, נתחיל לארגן את רשימת המתנדבים.

רון מוסקוביץ: כמובן שרוב העבודה תיעשה באמצעות אתר אינטרנט ואני מאד מקווה שיהיה לנו מאגר ראוי, פרוס בכל הארץ תוך חודשים ואפשר יהיה לעשות את החיבור בין אותם נהגים חדשים - - -

אבישי ברוורמן: אז אתה מדווח לנו שתוך חודשיים תתנו לנו דיווח לגבי מאגר המתנדבים.

רון מוסקוביץ: אנחנו ניתן עדכון, תמונת מצב.

נילי קשת: אני מוועד מורי החינוך התעבורתי במשרד החינוך.

נילי קשת: אני רוצה קצת להביא הסתייגות.

נילי קשת: אין לנו שום התנגדות שיהיה חצי שנה מלווה.

נילי קשת: אני מלמדת אלפי תלמידים במהלך השנים, אז אל"ף, הסיבות למעורבות של הצעירים – ואני אומרת צעירים ולא צעירות כי הפער הוא עצום, הוא יותר מפי 2 וחצי בין נהגות צעירות בלי ותק לנהגים צעירים בלי ותק - - -

אבישי ברוורמן: אחוז התאונות שונה?

נילי קשת: פי שלוש וחצי בשנה הראשונה בין גברים ונשים, עם אותו ותק.

נילי קשת: זאת אומרת שהניסיון פה הוא פקטור – הוא לא משני.

נילי קשת: אני חושבת שהליווי כמו שיעורי הנהיגה והטסט זה תנאי מעבדה.

נילי קשת: מה שקורה רגע אחרי זה, זה כמו שד שיוצא מהבקבוק.

נילי קשת: זה מיעוט של 10% סורר.

נילי קשת: אנחנו מלמדים תלמידים בשכבה שלמה שפשוט מחפשים פורקן והוכחה עצמית, נטילת סיכונים לא קשורה באי ידיעת החוק.

נילי קשת: הם יודעים כמה מותר לנסוע בכל מקום אולי יותר טוב מאתנו.

אבישי ברוורמן: את זוכרת את ג'יימס דין ב "מרד הנעורים"?

נילי קשת: אלה המאפיינים שלהם שיחד עם המאפיינים האלה של לחפש סיכונים – הם לוחצים על הדוושה, ואנחנו ניקח את התאונה שהיתה בסוף השבוע עם בן 17 וחצי בכביש 31.

נילי קשת: אלה המאפיינים הקלאסיים שלהם.

נילי קשת: גם לנהיגה בחשיכה או בלילה, אם מישהו חושב שזה יתרום – אין לי בעיה עם זה, אבל הם נהרגים בשעות הקטנות של הלילה לא בגלל שהם לא יודעים לנהוג בלילה, אלא בגלל שהם נוהגים תחת השפעה של עייפות, עם מהירות, כמובן, כי ב- 20 קמ"ש, אם רכב יתנגד בעץ סביר להניח - - -

אבישי ברוורמן: אבל השאלה שלי – כאן יש, אם אשתמש במילים של אבי קרמר "שיפור והסדרה".

אבישי ברוורמן: את אומרת שזה לא מספיק.

נילי קשת: מאחר ואנחנו עובדים על שינוי דפוס ההתנהגות שלהם ואנחנו, כמורים, יודעים מה משפיע עליהם, משום שהרישיון זה כמיהה – אצל הבנים, לא אצל הבנות ממש יש הבדל – אני הייתי מוסיפה לחוק משהו שלא עולה כסף.

נילי קשת: הסטטוס של הרישיון – כי ברגע שהוא שולף לי מהכיס רישיון נהיגה, גם אחרי 16 שיעורים לפעמים מגישים אותם לטסט, אבל לא משנה – אפילו 40 שיעורים, כשהוא מוציא את הרישיון בצבע תכלת הוא אומר ליף אני שווה אליך במעמד שלי אליך הנהגת.

נילי קשת: אני הייתי עושה להם בשנתיים הראשונות רישיון ירוק, בוסר.

נילי קשת: שהוא יידע שהוא על תנאי.

נילי קשת: לא חצי שנה, ואחר כך – עד גיל 24 - - -

אבישי ברוורמן: יש אור ירוק ועכשיו יהיה כרטיס ירוק.

נילי קשת: לא, לא.

נילי קשת: ירוק כבוסר.

נילי קשת: אתה נהג חדש, אתה צריך להוכיח.

נילי קשת: אם כן החמרה, שאם הם עוברים עבירות חמורות מהתוספת השלישית שקבע החוק, תקופת נהג החדש תהיה כמו שיטת הניקוד- עוד שנתיים.

נילי קשת: זאת אומרת – להגיע לרישיון צריך להוכיח את עצמנו על הכביש כנהגים לא מסוכנים, כי הם מסוכנים לעצמם ולאחרים.

נילי קשת: זה הגיל באמת, הכי מסוכן על הכביש.

עוזי יצחקי: אנחנו נתייחס לזה, לחשה היועצת המשפטית שזה כבר קיים.

נילי קשת: גם - - אחרי נהג חדש גם שיהיה צבע רישיון שונה, עד גיל 24.

נילי קשת: עד שהם עוברים את הגיל של הסכנה.

מיכל רוזין: ניתן להם לנהוג בטנק ולהטיס מטוס, אבל נעשה להם צבע ירוק.

נילי קשת: אבל העובדה על הכביש היא אחרת.

מיכל רוזין: במדינת ישראל זה בעייתי.

מיכל רוזין: יש פה איזושהי - - רעיונית בעייתית, עם כל הרצון להגן על ילדינו.

איתמר לוין: אנחנו כמובן מברכים על כל חוק שיכול לשפר ולסדר.

איתמר לוין: יש משהו שהופתעתי לראות בתקנות ואני מקווה שזו רק טעות – יושבים פה חברים עם יוזמה עסקית כלכלית בריאה, מבחינתם, אבל מה שזה אומר שיש אחוז מסוים של בני נוער, של צעירים, שלא יכולים לקבל את הליווי מהמשפחה, מההורים, מהחברים, ואז צריך למצוא להם פתרון.

איתמר לוין: ב-176(ה) על ידי המדינה, מקובל - חלופה של 12 שעות על ידי מורים לנהיגה, מקצועיים.

איתמר לוין: אבל זה מתאים למי באמת שמבחינות חברתיות וכדומה מגיע לו, ואז יש איזה חוסר, ולדעתנו זה בערך איזה 10%, איזושהי לאקונה של אנשים שיהיו מחויבים לעשות את זה, ואנחנו פשוט מציעים: תנו להם את האלטרנטיבה, לא חיוב, אלטרנטיבה של מורי נהיגה מרצונם החופשי, אם הם רוצים, הרי למורי הנהיגה יש את התכנית המצוינת לעשות את ההדרכה, שאי אפשר, באמת, להכין לטסט, אבל יש לנו את התכניות מוכנות.

איתמר לוין: כמו שאנחנו עושים למי שהמדינה מממנת, תנו לנו גם את האפשרות הזו, זה תוספת קטנה בתקנות והיא תאפשר מבחינת עלויות – אנחנו מדברים פה על חיסכון של כ-2,000 שקל לתלמיד.

עוזי יצחקי: זה לא סותר את מה שכתוב בחוק, זה לא מונע.

עוזי יצחקי: אנחנו נתייחס, כבוד היושב ראש.

קריאה: מורה לנהיגה יכול להיות מורה גם עכשיו.

איתמר לוין: עוד דבר אחד, בבקשה: אני מזכיר לכולם שלפני כמה שנים היה את האיסור - - - גם בלילה, והוא בוטל.

איתמר לוין: הרעיון הוא מצוין.

איתמר לוין: האיסור בלילה הוא נהדר, הכל עומד טוב, צריך להוסיף לזה תוספת קטנה שתמנע את התופעה שהיתה פעם שהחברה' היו מחכים בפאב או במסיבה, ואז, בבוקר היו חוזרים הביתה.

עוזי יצחקי: מי יחכה אתם, ההורה?

מיכל רוזין: הם מחכים לבד, מחכים - - -

עוזי יצחקי: אבל הם צריכים מלווה.

קריאות: - - -

אבי קרמר: ב-8 וחצי הם יצאו לבילוי שמתחיל ב- 12?

אבי קרמר: יש גבול כמה אפשר לקחת - - -

איילת שקד: שאלה בסיסית בהבנת החוק – בשלושה החודשים השניים, זאת אומרת בהארכה - האיסור הוא רק בלילה, זאת אומרת – אסור לנהוג לבד בין 21:00 ל – 06:00 בבוקר?

קריאות: כן.

אדווה גלעדי: אני נציגת מועצת התלמידים והנוער הארצי.

אדווה גלעדי: אנחנו נגד החוק.

אדווה גלעדי: אנחנו אומרים שבני הנוער בתקופה של השלושה חודשים – בדרך כלל ההורים בעבודה, הם עסוקים, אין להם זמן ללוות את הילדים וככה בעצם בני הנוער יושבים שלושה חודשים, נוהגים 4 פעמים או 5, לא הרבה, באמת.

אדווה גלעדי: הם בעצם מאבדים את הניסיון ומה שהם ידעו לעשות כשהם למדו נהיגה.

אדווה גלעדי: אנחנו אומרים שאם יאריכו את התקופה הזו ל- 6 חודשים, בני הנוער לא באמת ייסעו עם ההורים ויעשו את מספר השעות שהם צריכים.

אדווה גלעדי: אנחנו יודעים מהשטח, ובאמת בדקנו – זה לא יקרה.

אדווה גלעדי: גם אם בני נוער והורים יצרכו להצהיר, אז הם יכתבו קצת פה וקצת פה, ובאמת עכשיו, במשך 3 חודשים אנחנו יושבים בבית ולא נוהגים, ואם זה יהיה 6 חודשים, גם אם באמת יהיה את החיוב הזה אנחנו נהיה אחרי חוסר נהיגה של חצי שנה - - -

אבישי ברוורמן: מה שאת אומרת, בעצם, שאי אפשר לאכוף את זה, לכן זה יהיה "ישראבלוף", אנשים יאבדו את מיומנות הנהיגה שלהם, ומהכוונות הטובות האלה זה יוביל אותנו למקום לא טוב.

אבישי ברוורמן: אני אבקש אחר כך ממנכ"ל משרד התחבורה להתייחס לזה.

אדווה גלעדי: רציתי להוסיף שיש לנו פרויקט מאד יפה עם "אור ירוק" שלפני שנהג חדש עולה לכביש הם מעבירים אותו מן הכשרה קטנה שכזו כדי להסביר על נהיגה בטוחה, ובשטח באמת בדקנו – זה דבר שעוזר: לדבר על דפוסים של נהיגה בטוחה ובאמת לדבר יותר על רמת העיקרון, כי חצי שנה של חוסר נהיגה, לדבר על דפוסים של נהיגה בטוחה זה דבר שבאמת עוזר.

אדווה גלעדי: אנחנו יודעים ובדקנו.

אדווה גלעדי: נהגים שעברו את הפרויקט הזה עם "אור ירוק" באמת נוהגים יותר טוב ויותר מודעים.

אדווה גלעדי: זה גם כל הסרטונים שרצים ברשת כדי להראות על זה שתאונה במהירות פוגעת יותר, זה דברים שמשפיעים על בני הנוער, ונכנסים לתת מודע, ובני הנוער שעברו את זה ונחשפו לדברים האלה, לא ירצו לנהוג מהר יותר, כי הם יודעים מה המשמעות של זה.

אדווה גלעדי: בני הנוער, בסופו של דבר הם כן אחראים כי הם גם - - אפילו ברמה בסיסית – בני הנוער הם בדרך כלל אלה שמשלמים על הרישיון, והם יודעים שאם ישללו להם את הרישיון הם ישלמו עליו מההתחלה.

אדווה גלעדי: אנחנו לא לוחצים כל כך מהר על הגז, ואנחנו כן מנסים להיות יעילים.

אדווה גלעדי: כמובן שיש את אלה שנוהגים תחת השפעת אלכוהול, אבל רוב בני הנוער באמת אחראים, והתקופה של החצי שנה לא תעזור.

אבישי ברוורמן: מאיזה בית ספר את?

אדווה גלעדי: אולפנת נריה במטה בנימין.

אבישי ברוורמן: יתייחסו לזה – המנכ"ל, ואני בטוח שגם הרשות לבטיחות בדרכים ו "אור ירוק", לנקודה הזו של האם אפשר לאכוף את זה או שזו ברכה לבטלה.

זוהר גרינברג: אני ממועדון האופנועים הישראלי.

זוהר גרינברג: אני מבקש להפנות את תשומת הלב שלגבי רוכב צעיר, רוכב חדש.

זוהר גרינברג: רוכב, להבדיל מנהג.

זוהר גרינברג: רוב הרוכבים שמגיעים לרכיבת אופנועים ולא משנה כרגע מאיזה סוג, מגיעים מעולם האופניים.

זוהר גרינברג: הם רכשו את הרגלי הנהיגה שלהם מאופניים, מי בשטח, ואין שם מכוניות בכלל, ומי על מדרכות העיר, יש שם הולכי רגל.

זוהר גרינברג: הם לא רגילים, מבחינת הניסיון שלהם, לרכיבה בסביבה מוטורית אבל הם חושבים שאין להם בעיה, כי הם רוכבים על אופניים כבר עשר שנים.

זוהר גרינברג: אז מה הבעיה בדיוק?

זוהר גרינברג: במקום על המדרכה רוכבים בכביש.

זוהר גרינברג: בכביש זה עולם אחר, שמחייב בהחלט הסתגלות ולימוד.

זוהר גרינברג: מה שקורה, אני רוצה פשוט להצביע על כך שבעוד שאנחנו נותנים את הדעת על מי שנוהג, והוא נמצא יחסית בכלי רכב יותר סלחני מאופנוע – וברור למה, אנחנו בעצם לא מתמודדים עם כישורי הרכיבה.

זוהר גרינברג: גם תכנית ההכשרה של רוכבי האופנוע, חרף כל המאמצים, לא נמצאת עדיין במקום שהיא צריכה להיות.

זוהר גרינברג: אני רוצה להזכיר לכולם שיש מקומות שאפשר ביום-יומיים להוציא רישיון רכיבה.

זוהר גרינברג: בחור צעיר עושה הכשרה של יומיים, מקבל רישיון, וזה לא משנה אם זה שבוע ימים - - -

אבישי ברוורמן: אל תשכח – בחור ובחורה.

זוהר גרינברג: מה שאני מבקש לומר, אם כי החוק הזה לכאורה לא ישים, אני מנצל את הבמה הזו להזכיר לכולם שגם רוכבי אופנועים - -

אבישי ברוורמן: מה ההצעה שלך, זוהר?

זוהר גרינברג: הפתרון לגבי רוכבי אופנועים הוא אחד: הכשרה הרבה יותר מקצועית, מעמיקה, שתתחיל בהכשרת מורי הרכיבה, ותימשך להכשרה, גם אם זה ידרוש יותר מאמץ ויותר כסף מרוכבי האופנועים, ואני לגמרי מבין את זה, אבל אי אפשר לעשות גזירה שווה.

זוהר גרינברג: הם צריכים לקבל הכשרה יותר טובה, כדי שכשהם עולים לרכיבת הסולו שלהם הם לא יהיו בבחינת מתאבדים.

זוהר גרינברג: כדאי לזכור: האופנוע לא סלחני.

זוהר גרינברג: נאמר כאן לגבי טיסה – אז אני אגיד לכם דעה של טייסים: הרבה יותר קל להתמודד עם בעיות בתווך האווירי מאשר עם 10 ס"מ על כל צמיג של אופנוע.

זוהר גרינברג: זה עולם אחר.

מרדכי פדר: אני יושב ראש עמותת "מתונה", ארגון התנדבותי לבטיחות בדרכים.

מרדכי פדר: אנחנו מאד בעד החוק ומה שרוצים לעשות פה עם רישיון נהיגה מדורג.

מרדכי פדר: לעומת זאת אנחנו מצאנו שהתקנות, כפי שהן נוסחו, במיוחד תקנה 176ה', הן לא ערכיות עד כדי שערורייה.

אבישי ברוורמן: כרגע ביקשתי הערות כלליות, אתה נכנסת מאוחר יותר.

אבישי ברוורמן: מיד כשתגמרנה ההערות הכלליות תהיה תגובה של המנכ"ל, או הרשות, ונעבור לקרוא סעיף סעיף, ואז - תעלה את זה בסעיף המתאים.

ג'ין נורית גרוסמן: אני יושבת ראש עמותת "אנשים באדום".

ג'ין נורית גרוסמן: החוק הראשון בקשר לרישיון נהיגה מדורג עבר לפני מספר שנים, כשנחום לנגנטל היה יושב ראש ועדת הכלכלה.

ג'ין נורית גרוסמן: אנחנו, "אנשים באדום" יזמנו את זה יחד אתו, ולמה?

ג'ין נורית גרוסמן: מפני שראינו מה קורה בכבישים.

ג'ין נורית גרוסמן: אני רוצה לומר לאדווה: אין לי ספק שהנוער שלנו היום זהיר והכל – אבל החוק הזה בא מפני שזה פשוט לא יצא ככה בדרכים.

ג'ין נורית גרוסמן: ההרס אצל נהגים צעירים, שהם טובים ונחמדים והכל היה כל כך גדול שהיה צורך לעשות משהו עם זה.

ג'ין נורית גרוסמן: אני היום מאושרת לראות איך זה מתגלגל.

ג'ין נורית גרוסמן: אני רק רוצה שתי הערות.

ג'ין נורית גרוסמן: אדווה העלתה כאן את הנושא של ההורים שאין להם זמן וכו'.

ג'ין נורית גרוסמן: אנחנו, ההורים – משהו מאד משונה, כי אנחנו נעשה את הכל לשמור על הילדים שלנו, זה הדבר הכי יקר שיש לנו, אבל אנחנו לא עומדים על זה שרוכבי אופניים יחבשו קסדות.

ג'ין נורית גרוסמן: למה?

ג'ין נורית גרוסמן: אנחנו לא תמיד מוכנים ללוות את הילדים שלנו.

ג'ין נורית גרוסמן: למה?

ג'ין נורית גרוסמן: אז נראה לי שבאיזה שהוא מקום, אולי לא עכשיו, יש מקום לדון איך אנחנו מגיעים להורים שהם יהיו חלק מאד ברצון בכל הסיפור.

ג'ין נורית גרוסמן: דבר שני, שהוא גם לא לעכשיו – אני מבקשת להעלות את זה באיזשהו מקום זה לא רק המיומנות איך לנהוג זה גם, בכלל, גישה לנהיגה.

ג'ין נורית גרוסמן: אני לא בטוחה שקיבלנו ביטוי בלימוד.

ג'ין נורית גרוסמן: אולי חברים שלי כאן, המורים לנהיגה, יגידו שזה שטויות, אבל - עניין של סבלנות, אם אני מוכן לוותר למישהו אחר בכביש.

ג'ין נורית גרוסמן: זה גם לא פחות חשוב מאשר הצד הטכני.

ג'ין נורית גרוסמן: תודה.

אבישי ברוורמן: תודה על הדיבור.

אבישי ברוורמן: באמת, את, ששילמת על הנושאים האלה.

אבישי ברוורמן: אבי, ז"ל, היה נגר ומשורר, והוא אמר:

אבישי ברוורמן: שלושה דברים אדם צריך: סבלנות, סובלנות וכוח סבל.

אבישי ברוורמן: עברית זו השפה היחידה ש patience, tolerance, endurance הן מילים מאותו שורש – ס.ב.ל.

אבישי ברוורמן: לעם היהודי, לצערי, יש כוח סבל.

אבישי ברוורמן: סבלנות וסובלנות אין לו.

אבישי ברוורמן: לכן זה תהליך הרבה יותר מורכב, מעבר לנהיגה.

אבישי ברוורמן: אבל איך אומרים?

אבישי ברוורמן: בעזרת השם.

אבישי ברוורמן: אני פותח עכשיו לתשובות להערות הכלליות, כדי שנוכל להתחיל לקרוא את התקנה.

עוזי יצחקי: נגיב בקצרה.

עוזי יצחקי: עורכת הדין חווה ראובני תגיב על עניין השכרות, מה ששאל חבר הכנסת שמולי, וליווי על ידי מורה נהיגה, שאילתו של איתמר לוין.

חוה ראובני: שאל פה חבר הכנסת שמולי לגבי נהג בעייתי, אם הוא יכול להיות מלווה.

חוה ראובני: לנושא הזה הוקדש דיון ארוך בשלבי החקיקה של החוק עצמו.

חוה ראובני: זה עניין של אל"ף- איך אנחנו תופסים את תפקיד המלווה.

חוה ראובני: לא הגבלנו את העבר התעבורתי של המלווה, קודם כל – כיוון שמותר לו לנהוג.

חוה ראובני: מי שמותר לו לנהוג, אז קל וחומר שהוא יכול להיות מלווה.

חוה ראובני: בסופו של דבר השאלה היא האם הוא כשיר לנהיגה או לא, מעבר לזה שאין כלים לבדוק את זה ומעבר לזה שזה רק יחמיר את הבעיה שעלתה פה מכל מיני זוויות גם בחקיקה הקודמת, של אנשים חסרי מלווים.

חוה ראובני: לגבי שכרות, הגדרת מלווה אומרת במפורש "אדם לא ייחשב מלווה לעניין סעיף זה בעת היותו שיכור".

חוה ראובני: הוא לא יכול להיות במצב של שכרות ברגע הליווי.

חוה ראובני: לא לעניין העבר, את העבר אנחנו לא בודקים.

חוה ראובני: אנחנו רוצים את הניסיון שלו.

חוה ראובני: ההנחה היא שאת דיני התעבורה הנהג החדש יודע .

חוה ראובני: אנחנו רוצים את הניסיון שלו, את הראייה היותר רחבה שהוא צבר במשך השנים, ובסופו של דבר היה פה דיון סמנטי קצת על איך לקרוא לזה.

חוה ראובני: אני קוראת לזה "שדרוג".

חוה ראובני: אנחנו עושים כאן איזשהו מהלך מדורג, של רישיון נהיגה.

אבישי ברוורמן: אז נקרא לזה "שדרוג מוסדר".

חוה ראובני: לשאלה שהעלה איתמר – מורה לנהיגה יכול להיות מלווה.

חוה ראובני: הוא יכול לעשות את זה בתשלום, אף אחד לא מונע את זה ממנו.

חוה ראובני: אנחנו אומרים שקיצור השעות לליווי מאילוצים תקציביים, מיועד אך ורק לאוכלוסיית הזכאים המצומצמת שהוגדרו בתקנות.

חוה ראובני: לאלה אנחנו ניתן תקופה מקוצרת.

חוה ראובני: המדינה פשוט לא מסוגלת לספוג 50 שעות - - -

אבישי ברוורמן: פה נכנס כבר מר מוסקוביץ עם הרשות לבטיחות שתוך חודשיים יהיה לנו - - -

חוה ראובני: אנחנו מנסים מהלכים מכל מיני זוויות לנסות להשיג זמינות, גם של פתרונות נוספים למי שאין לו מלווים.

חוה ראובני: אני מסכימה עם אדווה ועם נורית – יש קושי עם הורים.

חוה ראובני: זה לא פשוט.

חוה ראובני: אני כבר עברתי ליווי עם שני ילדים, ובקרוב עם השלישי, כבר בתכנית הזו.

חוה ראובני: זה לא פשוט.

דוד צור: אבל זה גם זמן איכות.

דוד צור: כמי שליווה שלושה ילדים.

אתי בנדלר: ברשותך, אדוני היושב ראש.

אתי בנדלר: ההערה שהועלתה כאן על ידי ארגון מורי הנהיגה, ולפיה קיצור שעות הליווי יחול בכל מקרה שהמלווה הוא מורה נהיגה מוסמך, ולא רק אם התלמיד, תלמיד הנהיגה הוא חסר אמצעים והמדינה מממנת לו את תכנית הליווי, אני חושבת שזה רעיון שראוי לבחינה על ידי חברי הכנסת.

אתי בנדלר: אני מניחה שהמקור שלה זה - - אם המדינה מגיעה למסקנה שתכנת ליווי צריכה לכלולX שעות, אז זה נכון בין אם המדינה מממנת את זה, ובין אם לא.

אתי בנדלר: אני הבנתי את הרעיון הזה ככזה שאומר שאם המלווה הוא מורה מקצועי, הערך המוסף של כל שעת ליווי על ידי המורה, הוא גבוה ממלווה רגיל ולכן זה לפחות שווה בחינה.

עוזי יצחקי: אני רוצה להגיד פה באופן חד משמעי: אנחנו קיימנו מספר דיונים במשרד התחבורה.

עוזי יצחקי: הגענו גם לשר בעניין הזה.

עוזי יצחקי: הכוונה שלנו, התפיסה והמדיניות זה ליווי עממי, ליווי של בני משפחה, של חברים, של קרובים.

עוזי יצחקי: אנחנו לא רוצים להגיע למצב שמי שהוא בעל אמצעים, בעל יכולת, הוריו הם מנכ"לים או עסוקים ואין להם זמן – ימירו את זה בשעות.

עוזי יצחקי: זה חד משמעי.

עוזי יצחקי: זה גובה על ידי שר התחבורה, זו המדיניות שלנו, ולכן אני מבקש – בעניין הזה אנחנו - - -

רון מוסקוביץ: התייחסות קטנה, ברשותך.

רון מוסקוביץ: העלתה פה נציגת מועצת התלמידים את הנושא של התכנית של הליווי, אז צריך לומר שאנחנו עושים את התכנית הזאת, היא נקראת "ליווי לחיים", בחלקה היא עם "אור ירוק".

רון מוסקוביץ: אנחנו גם רוצים להעצים את התכנית הזו ולהגיע לכמה עשרות אלפי נהגים צעירים מדי שנה.

רון מוסקוביץ: אין שום סתירה בין הדברים הללו לבין התכנית המוצעת.

חנניה אפנג'ר: אני מנהל מחוז רישוי באר שבע.

חנניה אפנג'ר: אני רוצה לענות לעורך הדין זוהר מאיגוד האופנועים, בנושא של הכשרת אופנוענים, למרות שזה לא קשור ממש לליווי, כי הם פטורים מליווי על פי החוק.

חנניה אפנג'ר: השנה, בשנת 2012, הכשרנו 150 מורים לנהיגה על תכנית חדשה ללימוד נהיגה באופנועים.

חנניה אפנג'ר: הכשרנו עוד 50 בוחנים ואנחנו עומדים ממש עכשיו, בשלב הזה להתחיל את התכנית כדי שצורת לימוד הנהיגה תשתנה והיא תגיע גם לכל התלמידים.

אבישי ברוורמן: נהדר.

אבישי ברוורמן: זה מצוין.

אבי קרמר: אני רק רוצה – כל התכנית הזו, וההד הציבורי שלה והתגובות בציבור, לדעתי תקום ותיפול על איך אנחנו- הנציגים, חברי הכנסת, משרד התחבורה - כולנו נשווק אותה, ולא במובן השלילי של למכור משהו רע.

אבי קרמר: מאד חשוב להראות שזה חוק מאד מאוזן, לא מעלה לבני הנוער - - -

אבישי ברוורמן: לכן אני רוצה שתשבו עם אדווה ותסבירו לה.

אבי קרמר: שלא ייצא מצב שמדברים על חצי שנה ליווי.

אבי קרמר: זה לא נכון.

אבי קרמר: זה תוספת של שלושה חודשים בלילה כנגד הקדמת גיל הוצאת רישיון הנהיגה.

אבי קרמר: נורא חשוב איך הציבור יקלוט את זה, מה הסמנטיקה של הדברים.

אבי קרמר: אחרת, הכותרות שנקבל בעיתונים יהיו מטעות.

אבישי ברוורמן: בהחלט.

אבישי ברוורמן: לא מחמירים.

אבי קרמר: זה חשוב גם בראיונות שנותנים האנשים לעיתונות.

אבי קרמר: מאד חשוב.

יעקב פוני: ברשות

יעקב פוני: כם – הייתי מסכם את כל נושא הליווי.

יעקב פוני: אני מעמותת מורי הנהיגה.

יעקב פוני: אולי הייתי מגדיר את הליווי כמטרה שבסוף, שהליווי חייב להיות ליווי של איכות, ולא ליווי של סיבוב.

אבישי ברוורמן: זה ברור.

מיכל רוזין: אין לנו שליטה על איך - - -

אבישי ברוורמן: הנקודה היחידה שעליה לא ענה המנכ"ל זו השאלה, באמת, איך לא עושים את זה "ישראבלוף", כי בעצם היועצת המשפטית אתי בנדלר רשמה בפני שאנשים צריכים לרשום הצהרה.

אבישי ברוורמן: אבל בעולם שאנחנו חיים בו, מי יעשה בקרה ואכיפה?

אבישי ברוורמן: ולכן השאלה שלי היא באמת: ייתכן שהרבה אנשים יקחו את זה בקלות ויחתמו.

אבישי ברוורמן: לשאלה הזו אין תשובה.

עוזי יצחקי: הרבה מודעות, הרבה משמעת עצמית.

אתי בנדלר: בהקשר הזה, קודם כל, בניגוד למצב הקודם ששלושה חודשים אסור היה לנהוג בלי מלווה, לא נהגת – לא צריך מלווה, עברו שלושת החודשים ואתה יכול לקבל רישיון נהיגה.

אתי בנדלר: המצב המשפטי הנוכחי בהתאם לחוק המתקן אומר שצריך להוכיח שביצעת את תכנית הליווי כתנאי לקבלת רישיון הנהיגה.

אתי בנדלר: זאת אומרת, אתה לא יכול לא לישון שישה חודשים, לא לנהוג בכלל, ולקבל את הרישיון.

אתי בנדלר: זה בהתאם לחוק המתקן שייכנס לתוקפו.

מיכל רוזין: יש פה בעיה של מענה – אנחנו לא מאפשרים לאוכלוסייה מענה בעניין הזה - - -

קריאות: לא, לא.

מיכל רוזין: אני ראיתי את הסייגים, הסייגים אומרים – אם אתה מקבל הבטחת הכנסה.

מיכל רוזין: באמת, זה סייגים מאד מאד מצמצמים.

קריאה: זה אחוז אפסי.

קריאה: אחוז אפסי מאד.

מיכל רוזין: לכן אני אומרת: אין פה שום אופציה, כמו, למשל, בארצות אחרות, שתתקיים איזה תכנית בבית ספר .

מיכל רוזין: זה או ההורים או כלום.

עוזי יצחקי: אנחנו מקימים מאגר מתנדבים.

מיכל רוזין: שלא נאלץ את ההורים לרמות.

אבישי ברוורמן: רבותיי, אנחנו עוברים להקראה.

חוה ראובני: "בתוקף סמכותי לפי סעיף 12א1(ה) לפקודת התעבורה (להלן – הפקודה), באישור ועדת הכלכלה של הכנסת אני מתקין תקנות אלה: הוספת סימן א' 1.

חוה ראובני: אחרי תקנה 175א לתקנות התעבורה, התשכ"א-1961 (להלן – התקנות העיקריות), יבוא: "סימן א1: תוכנית הליווי תוכנית הליווי והוכחתה 175ב.

חוה ראובני: (א) נהג חדש צעיר ינהג עם מלווה במשך 50 שעות לפחות (להלן – שעות הליווי); שעות הליווי יכללו 20 שעות נהיגה בדרך עירונית, 15 שעות נהיגה בדרך שאיננה דרך עירונית ו- 15 שעות נהיגה בלילה.

חוה ראובני: (ב) היה הנהג החדש הצעיר זכאי למימון הליווי לפי תקנה 176ה, יהיה המלווה של הנהג החדש הצעיר בעל רישיון להוראת נהיגה, שעות הליווי יהיו 12 שעות לפחות, ויכללו 4 שעות נהיגה בדרך עירונית, 4 שעות נהיגה בדרך שאינה דרך עירונית, ו- 4 שעות בלילה.

חוה ראובני: (ג) חלפו ששה חודשים מיום שנתנה רשות הרישוי לנהג החדש הצעיר היתר נהיגה והוא השלים את תכנית הליווי, יגיש הנהג החדש הצעיר הצהרה בדבר השלמת תכנית הליוןי בנוסח שאישרה רשות הרישוי".

חוה ראובני: לבקשת עורכת הדין בנדלר, בשיחה בינינו אתמול, אני מבקשת לתקן טיפה את השורה האחרונה: "יגיש הנהג החדש הצעיר הצהרה בכתב כי השלים את תכנית הליווי", ולא "בדבר השלמת תכנית הליווי".

חוה ראובני: הנוסח, אגב, נמצא על גב היתר הנהיגה, כך שהוא יהיה זמין לכולם.

אתי בנדלר: בתקנת משנה (א) לתקנה 175ב.

אתי בנדלר: 15 שעות נהיגה בלילה, אני מציעה להבהיר שמדובר בשעות לילה כהגדרתן בסעיפים הספציפיים שמתייחסים לעניין, דהיינו – השעות בין 21:00 ל – 06:00 לפנות בוקר, כי לא כל כך ברור שמדובר בלילה כהגדרתו בסעיף 12א1 לחוק לעומת ההגדרה הכללית של לילה שנמצאת בתקנות התעבורה.

אתי בנדלר: דבר שני, אני מפנה את תשומת הלב ככל שהוועדה תרצה לאשר את זה כפי שהמשרד הציע, אז בבקשה.

אתי בנדלר: מכל מקום, מה שמובהר כאן זה שקיצור שעות הליווי במקרה שהליווי נעשה על ידי מורה נהיגה הוא רק במקרה שהנהג החדש הצעיר זכאי למימון מלא מאוצר המדינה של תכנית הליווי.

עוזי יצחקי: מאה אחוז.

אבישי ברוורמן: מקובל עליכם?

עוזי יצחקי: כן.

מרדכי פדר: אנחנו חושבים שמדובר פה בחוסר צדק חברתי משווע.

מרדכי פדר: בפעם הקודמת שמשרד התחבורה הניח על שולחן הוועדה הצעה בנושא הזה, הוא עשה את ההפך.

מרדכי פדר: הוא אמר שאפשר לקנות שעות ליווי לאלה שיש להם אמצעים, והשר חזר בו.

מרדכי פדר: עכשיו הוא עושה את ההפך.

מרדכי פדר: הוא אומר: למי שאין לו אמצעים, אז הוא יכול ליהנות מליווי מקוצר.

מרדכי פדר: אם שר התחבורה חושב שצריך ליווי של 50 שעות – כולם צריכים ליווי של 50 שעות.

מרדכי פדר: אם הוא חושב אחרת, אז הוא אומר בעצם: אנחנו מתירים שינהגו על הכביש נהגים טובים ונהגים רעים.

מרדכי פדר: לא ייתכן שהדרישה מהילד של השר לא תהיה כמו הדרישה מרותי מחדרה, ומהילד שלי והילד שלך.

מרדכי פדר: זה גם לא יעמוד במבחן הבג"ץ.

עוזי יצחקי: קודם כל, השר לא חזר בו.

עוזי יצחקי: זה עלה, אמנם, בוועדת הכלכלה, העברנו וחידדנו את הדברים.

עוזי יצחקי: הדברים שעלו פה היו לא כל כך ברורים ומעורפלים בפעם הקודמת ולכן חזרנו הביתה, חידדנו את הדברים.

עוזי יצחקי: לא חזרנו בנו.

עוזי יצחקי: העניין של 12 שעות, קודם כל מדובר בנתונים, ועוד מעט כשנגיע לזה, נראה מי שזכאי מאוצר המדינה, עשינו סימולציה עם הביטוח הלאומי, מדובר ממש בבודדים – אם אנחנו על 120 אלף נהגים חדשים בשנה, אם אני מוריד את החיילים הבודדים, שעוד מעט נדבר עליהם – אנחנו מדברים על 650 איש מתוך 120 אלף.

קריאה: אבל זה לא עניין של מספרים, זה עניין של שוויון בפני החוק.

איתמר לוין: אני רוצה להדגיש שאנחנו מדברים פה על משהו, זה לא ה "אל תעשה", זה לא "אל תנהג ללא מלווה", שקל לאכוף, אלא זה "עשה", שמו שאמרתם, זה יכול להיות "ישראבלוף".

איתמר לוין: אנחנו צריכים לתת לציבור את הרצון לבצע את זה, כי אנחנו כולם רוצים את זה.

איתמר לוין: אז הרעיון הוא שמורה הנהיגה ייתן את הליווי למי שרוצה.

איתמר לוין: לא בחובה.

עוזי יצחקי: לא מנענו את זה.

אבישי ברוורמן: הנקודה שלך עלתה, והיא ברורה.

אבישי ברוורמן: לא מונעים.

אבישי ברוורמן: זה קיים.

אבישי ברוורמן: הנקודה שהעלתה אדווה, לגבי כל הנושא של ה "ישראבלוף" והאכיפה.

אבישי ברוורמן: אמרנו שיש פה הצהרה, זו בעיה לא פשוטה.

איתמר לוין: אני רוצה להדגיש שלפי התקנה שכתובה פה זה רק מי שזכאי למימון.

חוה ראובני: כדאי להבהיר: תקנה 175ב(א) מדברת שנהג צעיר ינהג עם מלווה 50 שעות.

חוה ראובני: "מלווה" מוגדר בפקודה ככולל מורה נהיגה.

חוה ראובני: כל אחד יכול להיכנס ל- (א).

חוה ראובני: ל- (ב) הזכאים נכנסים לליווי מקוצר עם מורה נהיגה.

חוה ראובני: כל השאר נכנסים ב-(א), ו-(א) כולל מורה נהיגה.

איתמר לוין: השאלה אם אפשר לאפשר למי שרוצה מרצונו, להיכנס ל – (ב).

עוזי יצחקי: מרצונו – לא.

אבי קרמר: חשוב להדגיש ש- 12 השעות שמקבל התלמיד במקרה הקיצוני לא מונע ממנו לקצר את תהליך הלימוד.

אבי קרמר: הוא לא יוכל לעלות על הכביש מוקדם יותר.

אבי קרמר: זאת אומרת שהוא לא יכול עכשיו להמיר ב- 12 שעות את הקניה של הרישיון.

אבי קרמר: הוא עדיין יהיה בתקופה של החצי שנה של הליווי.

קריאות: ברור.

אתי בנדלר: שתי הערות נוספות לתקנת משנה (ג).

אתי בנדלר: הערה ראשונה: כתוב: "חלפו ששה חודשים מיום שנתנה רשות הרישוי לנהג הצעיר היתר נהיגה והוא השלים את תכנית הליווי...." הוא יגיש את ההצהרה.

אתי בנדלר: דהיינו, בהתאם לנוסח, הנהג לא רשאי להגיש את ההצהרה הזו לפני שחלפו אותם 6 חודשים.

אתי בנדלר: זה בעייתי.

אתי בנדלר: נניח שהוא השלים את כל תכנית הליווי והוא לא נוהג יותר בלילה, לצורך העניין הזה- השלים את מלוא השעות שהוא נדרש לבצע, לפני תום אותם חודשים.

אתי בנדלר: לפי מה שנאמר כאן הוא יכול להגיש את ההצהרה הזו רק בתום ששה חודשים, דא עקא, שכל עוד הוא לא ניגש ולא מגיש את ההצהרה הזו, הוא גם לא יכול לקבל את רישיון הנהיגה.

אתי בנדלר: יוצא שיש איזושהי תקופה בין אותם ששה חודשים, אלא אם כן הוא יתייצב למחרת היום, בלבד, ועד שהוא יוכל לקבל את רישיון הנהיגה שלכאורה, על פניו באותה תקופה, אין לו - לא היתר נהיגה ולא רישיון נהיגה.

אתי בנדלר: זאת אומרת, אם הוא ינהג, הוא נוהג ללא מסמך.

עוזי יצחקי: זה עניין טכני.

חוה ראובני: אני מבקשת להשיב.

חוה ראובני: קודם כל לעניין המהותי: זה שהוא השלים את תכנית הליווי לא אומר שהוא יוצא מהיתר ועובר לרישיון.

חוה ראובני: זה קורה אחרי ששה חודשים, גם אם הוא גמר את תכנית הליווי בחודש הראשון.

חוה ראובני: דבר שני, בחנו את האפשרות הזו.

חוה ראובני: זה עניין יותר טכני, בעינינו, שאנחנו רוצים לתת לו מענה.

חוה ראובני: דהיינו, אין לנו התנגדות עקרונית שתוגש ההצהרה בתום ביצוע הליווי, גם אם המעבר לרישיון יתבצע בתום השישה חודשים.

אתי בנדלר: הנוסח לא יאפשר לכם לעשות את זה, כי תראי מה כתוב: "חלפו ששה חודשים..

אתי בנדלר: " ו "הוא השלים".

אתי בנדלר: אלה שני תנאים מצטברים.

אתי בנדלר: רק אז הוא יכול להגיש את ההצהרה.

אתי בנדלר: זה מחייב שינוי.

חוה ראובני: למעשה צריך להגיד – "שהשלים את תכנית הליווי, יגיש הצהרה" "חלפו ששה חודשים...."

אתי בנדלר: בדיוק כך.

אתי בנדלר: אז אני מבקשת שהוועדה תאשר את השינוי העקרונית ואת הנוסח אנחנו נאשר לאחר מכן.

אבישי ברוורמן: מקבל.

אתי בנדלר: הדבר השני – ההצהרה היא בנוסח שאישרה רשות הרישוי.

אתי בנדלר: דהיינו – הוועדה אינה נדרשת לאשר את הנוסח אלא הנוסח מאושר על ידי רשות הרישוי.

אתי בנדלר: לוועדה הומצא עכשיו נוסח של הצהרה שמציע משרד הרישוי.

אתי בנדלר: אני כבר רואה שכתוב כאן – שם המלווה, תעודת זהות, שם וחתימת המלווה.

אתי בנדלר: על פניו, מי שקורא את זה, לא יכול לדעת שלאדם יכולים להיות כמה מלווים והפקודה עצמה קובעת במפורש שאין להגביל את מספר המלווים.

אתי בנדלר: לכן, להבנתי, הנוסח הזה שראיתי אותו רק עכשיו, לא תואם את הוראות הפקודה.

מיכל רוזין: זו גם הצהרה אישית.

מיכל רוזין: מי שחותם על זה מצהיר שהוא ליווה 50 שעות.

קריאות: - - -

חוה ראובני: הוא לא מצהיר שהוא ליווה אישית.

חוה ראובני: לא נאמר פה.

קריאות: - - -

אתי בנדלר: אבל המלווה נדרש לחתום כאן.

אתי בנדלר: שם וחתימת המלווה.

אתי בנדלר: ואיפה בא לידי ביטוי שיכולים להיות מספר מלווים?

אבישי ברוורמן: תפתרו את הבעיה, נתקדם.

עוזי יצחקי: את זה נשנה, בלי שום קשר.

עוזי יצחקי: זה לא בתקנות.

איציק סנדלר: איך משרד התחבורה נערך לכך שכרגע, במהלך השנה, יגיעו 120 אלף נהגים חדשים למשרד הרישוי, עם הלחץ הגדול - - -

עוזי יצחקי: לפעמים יש לו הרגשה שהוא מחליף אותי.

איציק סנדלר: אני שואל: איך משרד התחבורה, לאור הלחץ הגדול שיש במשרדי הרישוי, נערך לכך ש- 120 אלף נערים יצטרכו להגיע למשרדי הרישוי לקבל את השירות הזה?

איציק סנדלר: האם יש אפשרות לשכלל את זה, לבצע את זה דרך האינטרנט?

חנניה אפנג'ר: קודם כל, כתוב כאן שהוא יכול לשלוח את בא כוחו, הוא לא חייב לבוא בעצמו, לקבל את ההיתר.

איציק סנדלר: זה עדיין 120 אלף.

אבישי ברוורמן: ולמה לא באינטרנט?

חנניה אפנג'ר: אני רוצה לעשות את ההפרדה: ברגע שאדם עובר טסט, גם היום אנחנו נותנים את הרישיון דרך המורה, וזה ימשיך להיות ככה.

קריאה: לא נכון.

קריאה: לא נותנים למורים.

קריאות: - - -

אבישי ברוורמן: רבותיי, קחו את ההערה הזו – איך שהדברים יהיו יעילים.

אבישי ברוורמן: מניסיוני – עכשיו הייתי צריך לקבל רישיון.

אבישי ברוורמן: הלכתי לאופטיקאי ופשוט שלחו לי באינטרנט לסופרפארם, וקיבלתי את הרישיון.

אבישי ברוורמן: במקום הדבר הזה - -תאמין לי, זה דבר חשוב.

עוזי יצחקי: אנחנו חשבנו על זה בתוך משרד התחבורה.

עוזי יצחקי: נמצאים פה גם אנשי "אור ירוק", כי בזמנו התחיל רישיון הנהיגה המדורג עם עוד כמה שלבים.

עוזי יצחקי: אבל אנחנו חשבנו על זה בתוך משרד התחבורה.

עוזי יצחקי: העניין של להגיע למשרד הרישוי – קודם כל אני יכול להרגיע את מר סנדלר, אנחנו מתמודדים יפה מאד עם הקהל.

עוזי יצחקי: משרדי הרישוי הם לא עם הרבה אנשים.

עוזי יצחקי: ייעלנו ושיפרנו את השירות.

עוזי יצחקי: מרב הפעולות הן היום בטלפון, באינטרנט, ומקבלים את הרישיונות בדואר.

עוזי יצחקי: ולכן אנחנו נתמודד גם עם 20 אלף, גם עם 200 אלף.

עוזי יצחקי: זה נפרס על פני השנה.

עוזי יצחקי: יש לנו 33 משרדי רישוי.

מיכל רוזין: אבל לא ענית למה לא לעשות את זה באינטרנט.

עוזי יצחקי: עכשיו אני עונה על העניין הזה.

עוזי יצחקי: העניין של להגיע למשרד הרישוי זה חלק מטקס, זה חלק מלהגיע ולקבל רישיון, לראות פקיד.

עוזי יצחקי: אם אנחנו נתחיל עם אינטרנט – חשבנו על זה, אנחנו לא בעד הדברים האלה.

עוזי יצחקי: זה גם זיהוי חתימה, זיהוי האדם.

עוזי יצחקי: הפקיד רואה את האדם, ולכן הדברים האלה חשובים.

מיכל רוזין: היום מוציאים דרכו בלי לראות פקיד.

עוזי יצחקי: אנחנו נבדוק את זה.

אבישי ברוורמן: הסבל של אנשים בכל הדברים האלה - - - תנסה לשפר.

קריאה: כתוב "יגיש", לא כתוב "יגיד אישית".

קריאה: אין סיבה שזה לא יהיה בדואר רישום.

זמר בלונדהיים: שתי הערות קטנות – אחת, בפתיחה המנכ"ל דיבר על זה שההצהרה תוגש על ידי הנהג הצעיר וגם על ידי המלווה עצמו.

זמר בלונדהיים: אין לזה ביטוי בתקנות עצמן.

זמר בלונדהיים: אני לא אומר שזה בלתי אפשרי בלי זה, רק לתשומת לבכם.

זמר בלונדהיים: אם אתם רוצים שגם המתווה יצהיר, לא רק תצהיר.

זמר בלונדהיים: הצהרה.

אתי בנדלר: הצהרה.

אתי בנדלר: לא תצהיר.

אתי בנדלר: בוודאי.

זמר בלונדהיים: זה לא כתוב, לא בתיקון הפקודה ולא בתקנות.

זמר בלונדהיים: שוב, זו לא בעיה משפטית.

אתי בנדלר: זו לא בעיה טכנית, אתה מעלה כאן בעיה משפטית.

אבישי ברוורמן: תוסיפו את הדברים.

אתי בנדלר: הוא אומר שאין אסמכתא בחוק לדרוש מהמלווה לחתום על הצהרה.

אתי בנדלר: לא חשבתי על הנקודה הזו.

חוה ראובני: אני חושבת שבחוק – אני קוראת מהחוק: "הוכיח נהג חדש, צעיר בדרך שנקבעה לפי סעיף (ה) כי ביצע את תכנית הליווי".

חוה ראובני: חתימה מקבילה, הן של הנהג החדש הצעיר והן של המלווה שלו, לעניות דעתי נמצאים תחת הכותרת של "דרך ההוכחה", שזו לא רק הצהרה של אדם שמצהיר, אלא יש עוד מישהו - - -

אתי בנדלר: אני חושבת שאת צודקת.

אבישי ברוורמן: רבותיי, אני לא משפטן, אני אמרתי.

אבישי ברוורמן: אני רוצה עקרונות.

אבישי ברוורמן: קיבלנו.

בנימין גבאי: אני מנהל בית ספר מקצועי לנהיגה בירושלים.

בנימין גבאי: כמה דברים שרציתי להעלות.

בנימין גבאי: ההגעה למשרד הרישוי לצורך קבלת רישיון נהיגה או רכב – לדעתי יש דבר מאד חשוב שאפשר לעשות בשיתוף עם "אור ירוק", עם משטרת ישראל, לעשות טקס, כמו שמישהו הזכיר פה.

בנימין גבאי: פשוט, טקס של קבלת רישיון נהיגה, עם הרצאה, עם שקפים, סרטים – שהתלמיד יידע מה הוא מקבל לידיו.

בנימין גבאי: זה כמו שהיום עוברים לטקסים של קבלת תעודת זהות.

אבישי ברוורמן: רעיון מאד יפה.

בנימין גבאי: זה מקנה לזה איזשהו מעמד .

אבישי ברוורמן: הרעיון יפה, הוא רעיון וולונטרי.

בנימין גבאי: מה קורה עם ליווי לנהגי משאיות?

בנימין גבאי: מה קורה עם ליווי לרוכבי אופנוע?

בנימין גבאי: הם נהרגים לנו כל יום.

אבישי ברוורמן: זו שאלה אחרת.

אבישי ברוורמן: ניכנס גם אליה.

זמר בלונדהיים: אני רק אעיר שההערה הקודמת שלי לא היתה ביחס לסמכות בחוק, שאלא שבתקנות עצמן אין לזה ביטוי, ולכן, אולי, בסעיף (ג) צריך לבוא לידי ביטוי לא רק שהגיש הנהג הצהרה אלא שבה האישור של המלווה.

זמר בלונדהיים: כלומר, שתהיה לזה איזושהי קונקרטיזציה.

עוזי יצחקי: כתוב – בנוסח שאישרה רשות הרישוי.

זמר בלונדהיים: ההערה השניה היא – מכיוון שאנחנו מבקשים מאנשים להגיש הצהרה, שאמנם אין פה סנקציה פלילית, בכל זאת היינו מצפים שאנשים יצהירו משהו שהם יכולים לעמוד בו, הייתי מציע בסעיף (א) לא לכתוב "שעות הליווי יכללו..." 20 שעות או 15 שעות – אלא "כ-20, כ-15".

חוה ראובני: לא, לא.

חוה ראובני: זה ממש פורץ את זה.

אתי בנדלר: זה ממש מסוכן, זה יכול להיות גם 13.

אבישי ברוורמן: חברה' תפסיקו עם זה.

אבישי ברוורמן: אף אחד לא יתבע.

אבישי ברוורמן: ברגע שבמדינת ישראל יתבעו מישהו - - -אתם זוכרים על מה חרב הבית.

אבישי ברוורמן: אנחנו עוברים אם כך להקראה של התקנה.

אתי בנדלר: אישור התקנה בתיקונים הבאים.

אתי בנדלר: אני מציעה שהוועדה תקבל החלטה כדלקמן: תקנה 175ב מאושרת בתיקונים אלה: 1.

אתי בנדלר: בתקנת משנה (א) תיווסף ההגדרה ל "לילה" 2.

אתי בנדלר: בתקנת משנה (ג): 1.

אתי בנדלר: יובהר בנוסח שניתן להגיש הצהרה גם בטרם חלפו ששה חודשים 2.

אתי בנדלר: במקום "בדבר השלמת..." יבוא : "...

אתי בנדלר: כי השלים" 3.

אתי בנדלר: נוסח ההצהרה ישונה כך שיובהר בו שיכולים להיות מספר מלווים.

אבישי ברוורמן: מקובל?

אבישי ברוורמן: כן.

אבישי ברוורמן: אם כך אנו עוברים להצבעה – מי בעד?

אבישי ברוורמן: רוב.

אבישי ברוורמן: התקנה הראשונה אושרה.

אבישי ברוורמן: אנו עוברים לתקנה הבאה.

חוה ראובני: "175ג.

חוה ראובני: מידע לנהג חדש צעיר רשות הרישוי תתן לנהג חדש צעיר, יחד עם היתר הנהיגה, נוסח הצהרה כאמור בתקנה 175ב(ג), ובו הסברים ומידע בכתב בשפה עברית, אנגלית או ערבית, לפי בחירתו, בין היתר בעניינים אלה: מי רשאי להיות מלווה; משך תקופת הליווי וחלוקה לשעות; החובה לחתום על הצהרה בדבר השלמת תכנית הליווי; מידע הקשור לקבלת היתר נהיגה נוסף; פטור למי שעבר תכנית חונכות לנהגים של צבא הגנה לישראל; הגבלות החלות על נהג חדש שגילו עד 21 שנים, לעניין הסעת נוסעים; עבירות המנויות בתוספת השלישית לפקודה ובחינות ובדיקות רפואיות שעל הנהג החדש לעבור אם עברה עבירה כאמור;

אבישי ברוורמן: תודה.

אבישי ברוורמן: הערות?

מרדכי פדר: אני לא רואה את ההגבלה לשפת העברית, האנגלית והערבית.

מרדכי פדר: מדובר במלווים שהם חברי משפחה.

מרדכי פדר: מאד חשוב שההסבר יינתן, כי זה יינתן גם להורים בשפה המדוברת של הבן אדם.

חנניה אפנג'ר: ההסבר בעברית נמצא בגוף ההיתר, ההסבר באנגלית ובערבית – אנחנו ניתן אותו בדף נפרד.

חנניה אפנג'ר: יש לי פה את הדוגמה.

חנניה אפנג'ר: תרגום מקצועי.

קריאה: וצרפתית?

חנניה אפנג'ר: בחוק כתוב – אנגלית וערבית.

רון שטרית: גם אני נציג של מועצת התלמידים והנוער הארצית.

רון שטרית: אני לומד בצפת בבית הספר הרב תחומי.

רון שטרית: רק שאלה – אמרת 21 שנים, הגבלת מספר נוסעים.

רון שטרית: היום זה 21 שנים או שנתיים.

רון שטרית: אני אישית הוצאתי רישיון כבר, בגיל 17 וקצת, ועוד שנתיים אני יכול לקחת מעל שניים.

רון שטרית: אמרת מעל גיל 21.

חוה ראובני: סעיף 12 א(2) ובהתאמה – התקנה שעכשיו קראתי, מדברים על נהג חדש שגילו עד 21.

חוה ראובני: הוא צריך להיות גם נהג חדש, ועד גיל 21.

חוה ראובני: אז אם סיימת להיות נהג חדש בגיל 19 וקצת, בהתאם לנתונים שאמרת, ההגבלה הזו כבר לא חלה עליך.

חוה ראובני: אם סיימת להיות נהג חדש בגיל 22, ההגבלה מסתיימת לגביך בגיל 21.

חוה ראובני: שניהם צריכים להתקיים.

אתי בנדלר: הפקודה קובעת כי ,הורשע נהג חדש בעבירה מן העבירות המנויות בתוספת השלישית, תוארך תקופת היותו נהג חדש בשנתיים נוספות ובלבד שעמד בהצלחה בבחינות ובבדיקות כי שקבע השר".

אתי בנדלר: דהיינו, הבחינות והבדיקות צריכות להיות מעוגנות בתקנות שהתקין השר.

אתי בנדלר: כאן, בפיסקה (7) של התקנה, כפי שהוקראה כרגע על ידי חוה ראובני, נאמר מפורשות שהמידע יתייחס גם לאותן - - מה הן העבירות המנויות בתוספת השלישית לפקודה, ואיזה בחינות או בדיקות רפואיות שעל הנהג החדש לעבור אם עבר עבירה כאמור.

אתי בנדלר: אכן התקנות ההן אינן טעונות אישור ועדת הכלכלה של הכנסת אבל אני רוצה להפנות את תשומת הלב שלא פעם נשמעו בוועדה הערות לגבי אותן בחינות ובדיקות ואני ביקשתי מגב' ראובני שתהיה מוכנה, אם הוועדה תרצה לשמוע על כך, בקצרה מאד, על איזה בחינות ובדיקות מדובר בתקנות שעדיין לא נחתמו, אבל שהטיוטה שלהן מוכנה.

חוה ראובני: את טיוטת התקנות הבאתי עמי.

חוה ראובני: זה עדיין בגדר טיוטה, עדיין לא נחתם.

חוה ראובני: התקנות האלה מעגנות – אני מפנה לתקנה 207ב שנמצאת פה, בתקנה 2 – מעגנות, בעצם, משהו מאד דומה לנוהל הקיים, שאומר שאם הנהג עבר עבירה על התוספת השלישית , והוא קיבל פסילה של עד שלושה חודשים המבחן יהיה מבחן עיוני.

חוה ראובני: אם העבירה נמצאה מספיק חמורה כדי להצדיק פסילה לתקופה שעולה על שלושה חודשים, וגם בפועל אנחנו מדברים על נהג חדש שהושבת מנהיגה – משלושה חודשים אנחנו רוצים גם בחינה עיונית וגם בחינה מעשית.

חוה ראובני: אבל היה ומדובר בעבירה של נהיגה בשכרות או עבירה שגרמה לתאונת דרכים חמורה, קטלנית, עם נחבלים וחבלה של ממש, בנוסף לבחינה העיונית והמעשית – גם בדיקות רפואיות במכון הרפואי לבטיחות בדרכים.

איציק סנדלר: אני אומר בצורה חד משמעית לך, עוזי: ההנחיות האלה, שכרגע אתה מדבר עליהן, במחוז ירושלים - - -

עוזי יצחקי: מה זה קשור לתקנות?

איציק סנדלר: זה קשור להגבלות.

איציק סנדלר: ברגע שמישהו עושה עבירה, במקום אחד הוא מקבל עונש - - -

עוזי יצחקי: אז עכשיו זה יעוגן בתקנות.

אבישי ברוורמן: נעבור להצבעה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: תודה, פה אחד התקבל.

אבישי ברוורמן: נמשיך בקריאה.

חוה ראובני: "תקנה 175ד.

חוה ראובני: פטור מתכנית הליווי נהג חדש צעיר יהיה פטור מתכנית הליווי עם ביצע תכנית חונכות לנהגים של צבא ההגנה לישראל מסוג קליטה והכשרת הנהג ביחידה, ובלבד שהמציא לרשות הרישוי אישור על כך מאת קצין הבטיחות היחידתי".

חוה ראובני: ישבנו עם צה"ל, שמענו מה הם עושים ומצאנו את זה כתחליף ראוי.

אבישי ברוורמן: אני חושב שזה מקובל.

אבישי ברוורמן: מי בעד?

אבישי ברוורמן: תודה, התקנה התקבלה.

חוה ראובני: הסעיף הבא: 176ה.

חוה ראובני: זכאות למימון ליווי בתשלום.

חוה ראובני: גם כאן, יש לי מעט שינוי בנוסח, בעקבות ההתייעצות שהתקיימה בינינו לבין הייעוץ המשפטי של הוועדה.

חוה ראובני: "נהג חדש צעיר אשר הוכיח לרשות הרישוי כי נבצר ממנו לבצע את תכנית הליווי אלא באמצעות מלווה שהוא בעל רישיון להוראת נהיגה, זכאי למימון מאוצר המדינה לשם כך..." ועכשיו אני קוראת את השינוי: " ובלבד שהליווי יבוצע באמצעות מורה לנהיגה שאישרה רשות הרישוי, ובכפוף לתנאי האישור האמור, אם הוכיח שהתקיים בו אחד מאלה: הוא מקבל תשלום או גמלה לפי פרט (1)(א) או (2) לתוספת הראשונה לחוק הבטחת הכנסה, התשמ"א-1980 הוא מקבל תשלום לפי חוק המזונות (הבטחת תשלום), התשל"ב-1972, והוא זוכה כאמור בתקנה 3(3) לתקנות המזונות (הבטחת תשלום), התשל"ג-1972; בסמוך לפני שמלאו לו 18 שנים הוא קיבל גמלה או תשלום כאמור בפסקה (1) או (2); הוא חייל המשרת בצבא הגנה לישראל, המחזיק תעודת חייל בודד תקפה, והציג אישור מאת קצין תנאי השירות ביחידתו כי לפי פקודות הצבא הוא זכאי בשל כך למענק חודשי קבוע".

חוה ראובני: אני מבקשת להסביר, קודם כל, את הפתיח.

חוה ראובני: המימון מאוצר המדינה כדי לבצע את זה, באמצעות מורי נהיגה – היכולת שלנו לשלוט בזה, לעקוב אחרי זה, ושזה יבוצע כמו שצריך ובתעריפים ראויים, תהיה מאד מאד מוגבלת אם זה יהיה פתוח לכל.

חוה ראובני: המשרד שלי נערך לצאת למכרז.

חוה ראובני: הוא נמצא בשלבים סופיים של גיבוש, רק בלי תקציב.

חוה ראובני: צריך עוד אישור של ועדת חריגים כדי לפרסם אותו.

עוזי יצחקי: יש אישור, כבר מאתמול.

חוה ראובני: אני שאלתי, ועוד לא ידעו להשיב לי.

חוה ראובני: נפרסם מכרז על מנת שייבחרו מורים לנהיגה בפריסה ארצית, כדי שיספקו את השירות ויהיה ידוע ומוסכם מראש מה יהיה המחיר שהם גובים תמורת השירות הזה.

חוה ראובני: המימון מאוצר המדינה יהיה לליווי באמצעות המורים האלה במחיר שיוסכם אתם במסגרת ההליך המכרזי.

חוה ראובני: זה לגבי הפתיח.

חוה ראובני: לגבי רשימת הפריטים, זה בהתייעצות עם הביטוח הלאומית ורפרנט רווחה במחלקת ייעוץ וחקיקה במשרד המשפטים.

חוה ראובני: אנחנו מדברים על אוכלוסייה מאד מאד מוגדרת של צעירים שלא רק שהם מעוטי אמצעים אלא הם מקיימים את עצמם.

חוה ראובני: הם, למעשה, מנותקים מעטיפה וממסגרת משפחתית.

חוה ראובני: זה המכנה המשותף, למעשה, של ההגדרות שניתנו פה בהפניות לדברי חקיקה.

חוה ראובני: עוד פעם – רשות הרישוי לא הולכת לבדוק את הדברים בעצמה.

חוה ראובני: היא לא מסוגלת לזה, היא לא כשירה לזה ואני גם לא חושבת שהיא מוסמכת לזה.

חוה ראובני: אנחנו מסתמכים על אישורים שנתנו גורמים מוסמכים, גורמי הרווחה השונים.

אבישי ברוורמן: אנחנו לא אוהבים את עודף הסרבול והביורוקרטיה.

אבישי ברוורמן: שאלה ראשונה: אמרתם בעצם שהציבור שיפנה לעזרה הזו הוא ציבור מאד מצומצם.

אבישי ברוורמן: לכן אני הייתי מצפה, ופה חברת הכנסת מיכל רוזין שמדגישה את הדברים האלה, כהרגלה, שפה הפתרון הוא – אם זו אוכלוסייה קטנה – פישוט, וכיוון שמצא בעיניי הנושא של מוסקוביץ – ברגע שיהיו מספיק מתנדבים של הרשות לבטיחות, זה יפתור את כל הבעיות האלה.

אבישי ברוורמן: יש כאן את האתגר הראשון של הרשות לבטיחות, ולכן אני מקווה שזה יבוצע.

אבישי ברוורמן: אני מציע להביא את זה להצבעה

מרדכי פדר: הערה אחת קטנה.

מרדכי פדר: אנחנו טוענים שהתקנה הזו לא חוקתית, בגלל שמדובר באפליה לא מוצדקת ולא מדתית.

מיכל רוזין: זה נקרא אפליה מתקנת, בחוק, זה מוצדק, זה חוקי, וזה עומד בבג"ץ בכל אחד מהחוקים במדינה.

אבישי ברוורמן: אני לא אתחיל להתווכח.

אבישי ברוורמן: יש פה כל כך הרבה עורכי דין מדופלמים, אבל כמובן שתוכל להגיש בג"ץ ולבחון את זה.

אבישי ברוורמן: אני מציע שלא.

אתי בנדלר: קודם כל, נדמה לי שאוכלוסיית הזכאים לא הוצגה כאן, עדיין.

אתי בנדלר: מעבר לזה, יש כאן, בנוסח שהוקרא "נהג צעיר אשר הוכיח לרשות הרישוי כי נבצר ממנו לבצע את תכנית הליווי בעצמו, אלא באמצעות מלווה שהוא בעל רישיון להוראת נהיגה".

אתי בנדלר: דבר שני, הוא צריך להוכיח שהוא נמנה על אחת האוכלוסיות הזכאיות.

אתי בנדלר: אבל באמת מדובר על המקרים הקשים ביותר שעוד מעט יוצגו.

אתי בנדלר: ואני שואלת: איזה הוכחות רשות הרישוי רוצה שהנהג החדש הצעיר ימציא לה כדי להוכיח שהוא לא יכול, שנבצר ממנו לבצע את תכנית הליווי, אלא באמצעות מורה להוראת נהיגה.

אתי בנדלר: מה הוא צריך?

אתי בנדלר: איזה הוכחות הוא צריך להמציא לכם, שמה?

אתי בנדלר: אולי קודם כל תתחילו להציג את אוכלוסיית הזכאים, ואחר כך תגידו איזה עוד הוכחות הוא צריך להמציא.

חוה ראובני: אנחנו מדברים על מי שהיה עונה להגדרה - ילד יתום או ילד נטוש, בחוק הבטחת הכנסה, לפי התוספת הראשונה, זה – אם הוא מתחת לגיל 18.

חוה ראובני: ברגע שהוא מעל 18 הוא לא ילד.

חוה ראובני: אז אנחנו מדברים על מי שבסמוך לגיל 18 ענה להגדרות האלה.

חוה ראובני: אנחנו מדברים על ילד שהוא אינו בחזק אימו, אינו בחזקת הוריו ויש פסק דין מזונות לזכותו.

חוה ראובני: עוד פעם – אנחנו מדברים על כאלה שהם מבודדים לחלוטין.

חוה ראובני: אלה שתי הקבוצות.

אבישי ברוורמן: העניין הוא לא להכביד, כי מדובר באדם שממילא כבר סובל.

חוה ראובני: הביטוח הלאומי כבר אישר אותם.

חוה ראובני: לעניין זה – הם יביאו את האישורים, אלה כולם עם זכאויות - - -

אתי בנדלר: אז באמת מדובר על קטינים או על כאלה שקצת מעבר לקטינות – בגירים שהיו קודם נטושים או לבד, בלי שום מעטפה, לא במסגרת משפחת אמנה, אפילו, או מקבלי מזונות או מקבלי גמלה לאבטחת הכנסה.

אתי בנדלר: אלה, בנוסף לכך שהם מביאים את האישור לזה שהם לבד בעולם ומקבלים את הגמלה הזו, הם חוץ מזה צריכים להוכיח לרשות הרישוי שהם לא יכולים לבצע את תכנית הליווי אלא באמצעות מורי נהיגה.

אתי בנדלר: ואני שואלת: מה עוד הם צריכים להוכיח?

אתי בנדלר: איזה הוכחה רשות הרישוי רוצה?

אתי בנדלר: אני רוצה להבין למה הם מתכוונים.

עוזי יצחקי: תראו, זה לא על מנת להקשות, חלילה.

אתי בנדלר: לא, אני מבינה.

אתי בנדלר: אני רק שואלת – מה אתם רוצים.

עוזי יצחקי: שהוא בא ובאמת מוכיח לנו – אל"ף, שהוא נמנה, יש לו את האישורים מהמוסדות הרשמיים על הדבר הזה, והוא גם מוכיח או מסביר למה אין אפשרות שהוא ייעזר במתנדבים, באנשים שיכולים לעזור לו - - -

אתי בנדלר: אני מודיעה: לא יקבלו.

מיכל רוזין: קבעת החרגה בחוק, למה?

עוזי יצחקי: אני אגיד לך למה – בגלל, שוב, לעשות עד כמה שניתן ליווי עממי וליווי שיביא אותו ליותר שעות דרושות.

חוה ראובני: אם יש לו רכב, למשל – הוא יוכל להיעזר במתנדבים.

קריאות: - - -

מיכל רוזין: כל עוד זה וולנטרי המדינה לא יכולה לחייב את זה בהסדר שלה.

אבישי ברוורמן: אתה לא רוצה להקשות עוד יותר

עוזי יצחקי: להפך.

עוזי יצחקי: אנחנו הולכים פה להשקיע מתקציב משרד התחבורה לטובת עניין חשוב, בכל זאת.

אתי בנדלר: כמה כיום יש כאלה, מקבלי גמלאות?

חוה ראובני: כ- 750.

חוה ראובני: ועוד יש – 3,500 חיילים בודדים.

אבישי ברוורמן: אז השאלה היא כזו: הרוח שנובעת מכאן אומרת- בשביל מה צריך להטיל עליהם עוד מעמסה?

אבישי ברוורמן: כמו שאמרתי – ייתכן שבעוד מספר חודשים לא יצטרכו, כי יהיה לנו צבא של מתנדבים.

אבישי ברוורמן: האם אתם יכולים ללכת פה בניסוח לקולא ולוותר על זה?

עוזי יצחקי: כן.

אבישי ברוורמן: כן, אז רבותיי, הלכנו לקולא.

אתי בנדלר: זאת אומרת שיראו מי שמקבל אחת מהגמלאות האלה כמי שנבצר ממנו.

אתי בנדלר: הנוסח ישונה בצורה כזו.

חוה ראובני: לא צריך לומר "יראו שנבצר ממנו", אלא פשוט להגיד שנהג חדש שעומד בתנאים האלה זכאי למימון מאוצר המדינה.

דוד צור: השאלה אם זה לא ירחיב את המעגל הזה.

דוד צור: השאלה אם לא ייכנסו לפה כאלה שיתפסו טרמפ על זה.

חוה ראובני: אבל אין להם אישורים.

אבישי ברוורמן: זה רק האוכלוסייה הזו.

עוזי יצחקי: גם עשינו סימולציה וראינו.

רון שטרית: אנחנו מדברים פה על בני נוער שהם או יתומים או שאין להם קשר עם הוריהם.

רון שטרית: מה קורה עם בני נוער שלהוריהם אין רישיון או רכב?

רון שטרית: מה קורה אתם?

רון שטרית: הם מוציאים רישיון ועכשיו אין מי שיחתום להם.

אתי בנדלר: זה המתנדבים.

רון שטרית: אבל כמו שאמרו פה - - - הם לא יכולים לעבור דרך המורים לנהיגה, והם צריכים לשלם על 50 שיעורים.

רון שטרית: המדינה לא תשלם.

רון שטרית: 50 שיעורים, כפול 100 שקל לשיעור – זה 5,000 שקל שבני הנוער האלה צריכים לשלם.

רון שטרית: זה המון כסף, וכמובן – הם משלמים את זה.

אבישי ברוורמן: שאלה טובה.

עוזי יצחקי: אנחנו לא חושבים שיש אוכלוסייה שנכנסת לקטגוריה הזו.

רון שטרית: יש אוכלוסייה כזו.

רון שטרית: אני גר בצפת, אני מכיר, אישית כאלה.

אבישי ברוורמן: הנקודה היא שאחד הדברים, ויסלחו לי כל עורכי הדין – היה לי פעם ידיד שנפטר, ושמו היה סיקו זוסמן, שהיה פרופסור, מנכ"ל משרד הביטחון.

אבישי ברוורמן: הוא שאל - למה מנכ"ל משרד הביטחון צריך להיות כלכלן עם ראש גדול ולא עורך דין?

אבישי ברוורמן: הוא אמר – קודם כל נחליט על העקרונות, ואז נסגור אותם.

אבישי ברוורמן: אם במקרה שלך יש מספרים מאד קטנים – נמצא את הדרך לפתור את זה.

אבישי ברוורמן: לא נתחיל מכל דבר קטן לסגור את הבעיות.

אבישי ברוורמן: הם יחשבו על זה, ויתנו פתרון.

עוזי יצחקי: יש בני משפחה, יש מתנדבים, חברים, שכנים, מכרים.

חוה ראובני: לימוד נהיגה לא ממומן על ידי המדינה.

קריאות: - - -

איתמר לוין: זה בדיוק מדגיש את הבעיה שהעליתי עם החלופה של המורים, כי אז אתה מדבר על 12 שעות ואתה מדבר על סכום אחר, ואותו ערך מקצועי.

אבישי ברוורמן: בסדר.

אבישי ברוורמן: ההערה שלך נרשמה.

אתי בנדלר: למה הכוונה "ובכפוף לתנאי האישור"?

אתי בנדלר: העובדה שאתם תוציאו מכרז, פריסה ארצי למורי נהיגה, שיהיו רשאים לתת את הליווי מטעם המדינה – זה מצוין ונפלא.

אתי בנדלר: אז זה יהיה, באמת – הליווי יבוצע באמצעות בעל רישיון הוראת נהיגה שאישרה רשות הרישוי.

אתי בנדלר: למה הכוונה "ובכפוף לתנאי האישור"?

חוה ראובני: במחיר.

חוה ראובני: המימון יהיה במחיר שסוכם אתו.

חוה ראובני: המורה יהיה עם ההתחייבויות שהוא נתן כלפינו.

איציק סנדלר: רון מוסקוביץ מנכ"ל הרשות מבצע דברים תוך כדי.

איציק סנדלר: אנחנו פה 4 חברה', מתנדבים.

איציק סנדלר: כל אחד מאתנו מלווה 2 חברה' מאלה שיהיה להם קשה.

אבישי ברוורמן: אז כל הכבוד.

אבישי ברוורמן: אנחנו עוברים להצביע.

אבישי ברוורמן: מי בעד, בכפוף לתיקונים שהיו?

אבישי ברוורמן: בעד אישור התקנות – רוב

אבישי ברוורמן: נמנעים – אין

אבישי ברוורמן: תודה, התקנות אושרו פה אחד.

אבישי ברוורמן: סעיף התחילה: "תחילתן של תקנות אלה יהיה ביום כ"ג בתמוז, התשע"ג, ה- 1 ביולי, 2013".

אבישי ברוורמן: מי בעד?

אבישי ברוורמן: בעד אישור הסעיף – רוב

אבישי ברוורמן: נמנעים – אין

אבישי ברוורמן: סעיף התחילה אושר פה אחד.

ג'ין נורית גרוסמן: רק שאלה: מישהו כאן שאל האם מישהו שיש לו עבירות יכול להיות חונך.

עוזי יצחקי: דיברנו על זה.

חוה ראובני: אמרתי שהנושא נדון בהרחבה בזמן החקיקה של התיקון לפקודת התעבורה.

חוה ראובני: מי שיכול להיות נהג מן הסתם יכול להיות גם מלווה.

אבישי ברוורמן: אני רוצה לסכם.

אבישי ברוורמן: אישרנו את זה.

אבישי ברוורמן: אני חושב שהדבר הזה מסדיר, משדרג, משפר, אין בו משום החמרה.

אבישי ברוורמן: מה שאני מבקש ממך, עוזי, שמשרד התחבורה יביא לוועדה דוגמאות למידע שהוא יפיץ לנהג החדש, לצעיר ולמלווה, בנוסף למידע המודפס בהיתר לנהיגה, ושיבהיר לוועדה גם כן כיצד בדעתכם לשפר את דרכי קבלת רישיון הנהיגה, בתום תקופת הליווי, כדי שלא יהיה פה מה שנאמר - - - הרשות לבטיחות בדרכים – מהיום והלאה, לא רק מוסקוביץ, אבל בשבילי כרגע זה מוסקוביץ - תעביר לוועדה תוך חודשיים נתונים על מאגר המתנדבים שהקימה ברחבי הארץ שיוכלו ללוות נהגים חדשים צעירים, ולכן, כל הבעיות תיפתרנה.

אבישי ברוורמן: הוועדה מבקשת ממשרד התחבורה להביא לידיעת הציבור את כניסתה לתוקף של תכנית הליווי, כתנאי לקבלת רישיון הנהיגה, וחשיבותה לבטיחות בדרכים, כך שכולם יהיו מרוצים.

רון שטרית: עוד חודשיים זה בדיוק בכניסת החוק.

רון שטרית: זה אומר שאם לא יהיה - - -

אבישי ברוורמן: יהיה, יהיה.

אבישי ברוורמן: אני מודה לכם, הישיבה נעולה.